ddrg/super_eurlex huggingface dataset:
Oficiālais Vēstnesis L 170 , 20/07/1995 Lpp. 0022 - 0023



Komisijas Lēmums (1995. gada 13. jūlijs) par atļauju atsaukšanu augu aizsardzības līdzekļiem, kuri kā aktīvās vielas satur ferbamu vai azinfosetilu (95/276/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Komisijas 1992. gada 11. decembra Regulu (EEK) Nr. 3600/92, ar kuru nosaka sīki izstrādātus noteikumus tās darba programmas pirmā posma īstenošanai, kura minēta 8. panta 2. punktā Direktīvā 91/414/EEK par augu aizsardzības līdzekļu laišanu tirgū [1], kas grozīta ar Regulu (EK) Nr. 491/95 [2], un jo īpaši tās 6. panta 5. punktu, tā kā ar Komisijas Regulu (EK) Nr. 933/94 [3], kas grozīta ar Regulu (EK) Nr. 491/95, ir noteiktas augu aizsardzības līdzekļu aktīvās vielas un ir izraudzītas ziņotājas dalībvalstis Regulas (EEK) Nr. 3600/92 īstenošanai; tā kā ferbams un azinfosetils ir divas no tām 90 aktīvajām vielām, kuras iekļautas Direktīvas 91/414/EEK [4] 8. panta 2. punktā minētās darba programmas pirmajā posmā; tā kā par šīm divām vielām izraudzītās ziņotājas dalībvalstis paziņojušas Komisijai, ka šo vielu pieteicēji tās ir formāli informējušas par to, ka neiesniegs Regulas (EEK) Nr. 3600/92 6.panta 1. punktā noteikto informāciju, kas vajadzīga aktīvās vielas iekļaušanai Direktīvas 91/414/EEK I pielikumā; tā kā nav lūgts piešķirt termiņa pagarinājumu; tā kā neviena dalībvalsts nav informējusi Komisiju par vēlmi iekļaut kādu no šīm vielām Direktīvas 91/414/EEK I pielikumā; tā kā tāpēc ir jāuzskata, ka šo vielu atkārtotai novērtēšanai vajadzīgie dati darba programmai netiks iesniegti, un tāpēc saskaņā ar to šīs vielas novērtēt nav iespējams; tā kā līdz ar to jāpieņem lēmums, saskaņā ar kuru atsauc spēkā esošās atļaujas augu aizsardzības līdzekļiem, kas satur šīs aktīvās vielas; tā kā šis lēmums neizslēdz, ka ferbams un azinfosetils kādreiz varētu tikt novērtēti jaunu aktīvo vielu novērtēšanas procesā saskaņā ar Direktīvas 91/414/EEK 6. pantu; tā kā šajā direktīvā paredzētie pasākumi saskan ar Pastāvīgās augu veselības komitejas atzinumu, IR PIEŅĒMUSI ŠĀDU LĒMUMU. 1. pants Dalībvalstis nodrošina: 1. ka sešu mēnešu laikā no šā lēmuma pieņemšanas dienas tiek atsauktas atļaujas augu aizsardzības līdzekļiem, kuri satur ferbamu vai azinfosetilu; 2. ka saskaņā ar Direktīvas 91/414/EEK 8. panta 2. punktā noteikto izņēmumu no šā lēmuma pieņemšanas dienas netiek izsniegtas vai pagarinātas atļaujas augu aizsardzības līdzekļiem, kas satur ferbamu vai azinfosetilu. 2. pants Šis lēmums ir adresēts dalībvalstīm. Briselē, 1995. gada 13. jūlijā Komisijas vārdā — Komisijas locekle Ritt Bjerregaard [1] OV L 366, 15.12.1992., 10. lpp. [2] OV L 49, 4.3.1995., 50. lpp. [3] OV L 107, 28.4.1994., 8. lpp. [4] OV L 230, 19.8.1991., 1. lpp. --------------------------------------------------
Oficiālais Vēstnesis L 311 , 23/12/1995 Lpp. 0021 - 0021



Komisijas Lēmums (1995. gada 20. decembris) par Pagaidu nolīguma noslēgšanu Eiropas Ogļu un tērauda kopienas un Eiropas Atomenerģijas kopienas vārdā starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Ukrainu, no otras puses, par tirdzniecību un ar tirdzniecību saistītiem jautājumiem (95/542/Euratom, EOTK) EIROPAS KOPIENU KOMISIJA, ņemot vērā Eiropas Ogļu un tērauda kopienas dibināšanas līgumu, un jo īpaši tā 95. panta pirmo daļu, ņemot vērā Eiropas Atomenerģijas kopienas dibināšanas līgumu, un jo īpaši tā 101. panta otro daļu, tā kā, līdz stājas spēkā 1994. gada 14. jūnijā Luksemburgā parakstītais Partnerattiecību un sadarbības nolīgums, jāapstiprina 1995. gada 1. jūnijā Briselē parakstītais Pagaidu nolīgums starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Ukrainu, no otras puses, par tirdzniecību un ar tirdzniecību saistītiem jautājumiem; tā kā Pagaidu nolīguma noslēgšana vajadzīga, lai sasniegtu Kopienas mērķus, kas jo īpaši noteikti Eiropas Ogļu un tērauda kopienas dibināšanas līguma 2. un 3. pantā, un tā kā Līgumā nav paredzēti visi gadījumi, uz kuriem attiecas šis lēmums; apspriedusies ar padomdevēju komiteju, ar 1995. gada 4. decembrī sniegto Padomes piekrišanu IR PIEŅĒMUSI ŠO LĒMUMU. 1. pants Ar šo Pagaidu nolīgums starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Ukrainu, no otras puses, par tirdzniecību un ar tirdzniecību saistītiem jautājumiem kopā ar protokolu un deklarācijām ir apstiprināts Eiropas Ogļu un tērauda kopienas un Eiropas Atomenerģijas kopienas vārdā. 2. pants Komisijas priekšsēdētājs Eiropas Ogļu un tērauda kopienas un Eiropas Atomenerģijas kopienas vārdā sniedz Pagaidu nolīguma 36. pantā noteikto paziņojumu. Briselē, 1995. gada 20. decembrī Komisijas vārdā — priekšsēdētājs Jacques Santer --------------------------------------------------
Oficiālais Vēstnesis L 311 , 23/12/1995 Lpp. 0001 - 0001



Padomes Lēmums (1995. gada 4. decembris) par Eiropas Kopienas Pagaidu nolīguma noslēgšanu ar Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Ukrainu, no otras puses, attiecībā uz tirdzniecību un ar tirdzniecību saistītiem jautājumiem (95/541/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu saistībā ar 228. panta 2. punkta pirmo teikumu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā, līdz stājas spēkā 1994. gada 14. jūnijā Luksemburgā parakstītais Partnerattiecību un sadarbības nolīgums starp Eiropas Kopienām un to dalībvalstīm, no vienas puses, un Ukrainu, no otras puses, jāapstiprina 1995. gada 1. jūnijā Briselē parakstītais Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Ukrainu, no otras puses, IR PIEŅĒMUSI ŠO LĒMUMU. 1. pants Ar šo Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Ukrainu, no otras puses, kopā ar Protokolu un deklarācijām ir apstiprināts Eiropas Kopienas vārdā. Minētie teksti ir pievienoti šim lēmumam. 2. pants Padomes priekšsēdētājs Eiropas Kopienas vārdā sniedz Pagaidu nolīguma 36. pantā [2] noteikto paziņojumu. Briselē, 1995. gada 4. decembrī Padomes vārdā — priekšsēdētājs J. Solana [1] OV C 308, 20.11.1995. [2] Pagaidu nolīguma spēkā stāšanās datumu Eiropas Kopienu Oficiālajā Vēstnesī publicēs Padomes ģenerālsekretariāts. --------------------------------------------------
Oficiālais Vēstnesis L 085 , 19/04/1995 Lpp. 0032 - 0032



Padomes Lēmums (1995. gada 27. marts) par Sadarbības nolīguma starp Eiropas Kopienu un Šrilankas Demokrātisko Sociālistisko Republiku par partnerattiecībām un attīstību noslēgšanu (95/129/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 113. un 130.y pantu saistībā ar 228. panta 2. punkta pirmo teikumu un 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā saskaņā ar Līguma 130.u pantu Kopienas politikai attīstības sadarbības jomā jāveicina ilgtspējīga jaunattīstības valstu ekonomikas un sociālā attīstība, to netraucēta un pakāpeniska integrēšanās pasaules ekonomikā un kampaņa pret nabadzību šajās valstīs; tā kā, lai Kopiena sasniegtu savus mērķus ārējo sakaru jomā, tai šajā lēmumā minētais nolīgums jāapstiprina, IR PIEŅĒMUSI ŠO LĒMUMU. 1. pants Ar šo Kopienas vārdā ir apstiprināts Sadarbības nolīgums starp Eiropas Kopienu un Šrilankas Demokrātisko Sociālistisko Republiku par partnerattiecībām un attīstību. Nolīguma teksts ir pievienots šim lēmumam. 2. pants Padomes priekšsēdētājs Kopienas vārdā sniedz nolīguma 26. pantā paredzēto paziņojumu. 3. pants Komisija ar dalībvalstu pārstāvju palīdzību pārstāv Kopienu nolīguma 20. pantā paredzētajā Apvienotajā komitejā. 4. pants Šo lēmumu publicē Eiropas Kopienu Oficiālajā Vēstnesī. Briselē, 1995. gada 27. martā Padomes vārdā — priekšsēdētājs M. Giraud [1] OV C 86, 23.3.1994., 5. lpp. [2] OV C 18, 23.1.1995. --------------------------------------------------
Oficiālais Vēstnesis L 057 , 15/03/1995 Lpp. 0077 - 0077



Padomes Lēmums (1995. gada 6. marts) par nolīguma noslēgšanu vēstuļu apmaiņas veidā, ar ko groza Eiropas Ekonomikas kopienas un Jemenas Arābu Republikas sadarbības nolīgumu (95/67/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 113. un 130.Y pantu saistībā ar 228. panta 2. punkta pirmo teikumu un 228. panta 3. punktu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā saskaņā ar Līguma 130. pantu Kopienas politikai attīstības sadarbības jomā jāveicina ilgtspējīga jaunattīstības valstu ekonomikas un sociālā attīstība, to netraucēta un pakāpeniska integrēšanās pasaules ekonomikā un kampaņa pret nabadzību šajās valstīs; tā kā, Jemenas Arābu Republikai un Jemenas Tautas Demokrātiskajai Republikai apvienojoties un kļūstot par Jemenas Republiku, jāgroza Eiropas Ekonomikas kopienas un Jemenas Arābu Republikas Sadarbības nolīgums [3]; tā kā tālab ir notikušas sarunas ar Jemenas Republiku un sarunu rezultātā ir noslēgts nolīgums vēstuļu apmaiņas veidā, kura apstiprināšana ir Kopienas interesēs, IR PIEŅĒMUSI ŠĀDU LĒMUMU. 1. pants Ar šo Kopienas vārdā Nolīgums vēstuļu apmaiņas veidā, ar ko groza Eiropas Ekonomikas kopienas un Jemenas Arābu Republikas sadarbības nolīgumu, ir apstiprināts. Nolīguma vēstuļu apmaiņas veidā teksts ir pievienots šim lēmumam. 2. pants Ar šo Padomes priekšsēdētājam dod tiesības izraudzīties personu, kas ir pilnvarota parakstīt 1. pantā minēto nolīgumu vēstuļu apmaiņas veidā, lai tas kļūtu Kopienai saistošs. Briselē, 1995. gada 6. martā Padomes vārdā — priekšsēdētājs A. Juppé [1] OV C 310, 16.11.1993., 19. lpp. [2] OV C 128, 9.5.1994., 525. lpp. [3] OV L 26, 31.1.1985., 2. lpp. --------------------------------------------------
Oficiālais Vēstnesis L 050 , 22/02/1994 Lpp. 0013 - 0014

Speciālizdevums somu valodā: Nodaļa 3 Sējums 56 Lpp. 0056

Speciālizdevums zviedru valodā: Nodaļa 3 Sējums 56 Lpp. 0056



Komisijas lēmums (1994. gada 3. februāris), kura pamatā ir 16. pants Padomes Direktīvā 91/628/EEK, ar ko ievieš īpašus noteikumus par dzīvnieku labturību pārvadāšanas laikā dažās Grieķijas daļās (94/96/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 19. novembra Direktīvu 91/628/EEK par dzīvnieku labturību pārvadāšanas laikā, ar ko groza Direktīvas 90/425/EEK un 91/496/EEK [1], kurā grozījumi izdarīti ar Lēmumu 92/438/EEK [2], un jo īpaši tās 16. pantu, tā kā Direktīvā 91/628/EEK ir izklāstītas prasības, kas jāpiemēro visai dzīvnieku pārvadāšanai dalībvalstīs, uz tām un no tām; tā kā dažās Grieķijas daļās ir dabiski ierobežojumi, kas uz tām attiecas, jo īpaši to nošķirtība no Grieķijas cietzemes; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Noteikumus, kas noteikti 5. panta 1. punkta b) apakšpunktā, 5. panta 2. punkta b), c) un f) apakšpunktā un Direktīvas 91/628/EEK pielikuma 3., 4., 18., 19., 20., 21., 22., 23., 25. un 26. punktā, nepiemēro tās 1. panta 1. punkta a) apakšpunktā minēto dzīvnieku pārvadāšanai apgabalos, kas noteikti šā lēmuma pielikumā, un pārvadāšanai starp minētajiem apgabaliem un Grieķijas cietzemi ar noteikumu, ka ir izpildīti 2. panta noteikumi. 2. pants Uz 1. pantā minētajiem apgabaliem attiecas šādi noteikumi: 1. Par jebkuru dzīvnieku pārvadāšanu jāpaziņo kompetentajai veterinārajai iestādei. Personai, kas atbild par pārvadāšanu, jāiesniedz minētajai iestādei pilnīgi dati par: a) transporta līdzekli; b) pārvadājamo dzīvnieku veidu un skaitu; c) to izcelsmi un īpašumtiesībām uz tiem; d) aizbraukšanas un galamērķa vietu; e) aizbraukšanas datumu un laiku un; f) maršrutu neatkarīgi no brauciena ilguma. 2. Kompetentā iestāde veic atbilstošus pasākumus attiecībā uz dzīvnieku iekraušanu izmantotajā transporta līdzeklī un izkraušanu no tā un pārbauda, vai: a) pavaddokumenti atbilst noteiktajām Kopienas un valsts prasībām; b) visas esošās iekārtas ir tādas, lai dzīvniekus varētu pārvadāt droši un; c) dzīvnieki pirms pārvadāšanas ir pienācīgā veselības stāvoklī. 3. Dzīvnieku iekraušana un izkraušana jāveic, izmantojot atbilstošu aprīkojumu un tādā veidā, kas nekaitē dzīvnieku veselībai. 3. pants Šis lēmums ir adresēts dalībvalstīm. Briselē, 1994. gada 3. februārī Komisijas vārdā — Komisijas loceklis René Steichen [1] OV L 340, 11.12.1991., 17. lpp. [2] OV L 243, 25.8.1992., 27. lpp. -------------------------------------------------- PIELIKUMS Grieķijas teritorijas apgabali, uz kuriem var attiecināt īpašos noteikumus par dzīvnieku labturību pārvadāšanas laikā: 1. Dodekanisa 2. Zakinthos 3. Iraklio 4. Kerkira 5. Kefallinia 6. Kiklades 7. Lesvos 8. Lasithi 9. Levkada 10. Rethimno 11. Samos 12. Khios 13. Khania 14. Prefektūru Evros, Evvia, Kavala, Magnisia un Pireas salas daļas. --------------------------------------------------
Oficiālais Vēstnesis L 190 , 26/07/1994 Lpp. 0025 - 0025

Speciālizdevums somu valodā: Nodaļa 3 Sējums 59 Lpp. 0154

Speciālizdevums zviedru valodā: Nodaļa 3 Sējums 59 Lpp. 0154



Komisijas Lēmums (1994. gada 12. jūlijs) par to Botsvānas uzņēmumu sarakstu, kam atļauts ievest gaļas produktus Kopienā (Dokuments attiecas uz EEZ) (94/465/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās ekspertīzes problēmām, ievedot liellopus, aitas un kazas, cūkas, kā arī šo dzīvnieku svaigu gaļu vai gaļas produktus no trešām valstīm [1], kurā jaunākie grozījumi izdarīti ar Regulu (EEK) Nr. 1601/92 [2], jo īpaši tās 4. panta 1. punktu, tā kā trešo valstu uzņēmumiem nevar atļaut izvest gaļas produktus uz Kopienu, ja tie neatbilst vispārējiem un īpašajiem nosacījumiem, kas paredzēti Direktīvā 72/462/EEK; tā kā saskaņā ar Direktīvas 72/462/EEK 4. panta 3. punktu Botsvāna ir nosūtījusi datus par vienu uzņēmumu, kam ir atļauts izvest uz Kopienu; tā kā Kopienas pārbaude uz vietas rāda, ka šī uzņēmuma higiēnas standarti ir pietiekami labi, un tādēļ to var iekļaut pirmajā to uzņēmumu sarakstā, no kuriem var atļaut ievest gaļas produktus; tā kā gaļas produktu ievedumam no uzņēmuma, kas ir šā lēmuma pielikuma sarakstā, turpina piemērot jau paredzētos noteikumus, līguma vispārīgos noteikumus un jo īpaši citus Kopienas veterināros noteikumus, konkrēti attiecībā uz veselības aizsardzību; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants 1. Ar šo pielikumā minētais Botsvānas uzņēmums tiek apstiprināts gaļas produktu izvešanai uz Kopienu. 2. Ievedumam no šī uzņēmuma turpina piemērot citus Kopienas veterināros noteikumus, jo īpaši noteikumus, kas attiecas uz veselības aizsardzību. 2. pants Šis lēmums ir adresēts dalībvalstīm. Briselē, 1994. gada 12. jūlijā Komisijas vārdā — Komisijas loceklis René Steichen [1] OV L 302, 31.12.1972., 28. lpp. [2] OV L 173, 27.6.1992., 13. lpp. -------------------------------------------------- PIELIKUMS UZŅĒMUMU SARAKSTS Apstiprinājuma nr. | Uzņēmums | Adrese | 1 | BMC Canning Branch | Lobatse, Botswana | --------------------------------------------------
Oficiālais Vēstnesis L 022 , 30/01/1993 Lpp. 0124 - 0124

Speciālizdevums somu valodā: Nodaļa 5 Sējums 6 Lpp. 0043

Speciālizdevums zviedru valodā: Nodaļa 5 Sējums 6 Lpp. 0043



lēmums Nr. 148 (1992. gada 25. jūnijs) par to, kā izmantot uzziņu par piemērojamiem tiesību aktiem (E 101 veidlapu), ja norīkošanas darbā laikposms nepārsniedz trīs mēnešus (93/68/EEK) EIROPAS KOPIENU MIGRĒJOŠO DARBA ŅĒMĒJU SOCIĀLĀ NODROŠINĀJUMA ADMINISTRATĪVĀ KOMISIJA, ņemot vērā 81. panta a) punktu Padomes Regulā (EEK) Nr. 1408/71 (1971. gada 14. jūnijs) par sociālā nodrošinājuma sistēmas piemērošanu darbiniekiem, pašnodarbinātām personām un viņu ģimenēm, kas pārvietojas Kopienā, saskaņā ar kuru administratīvā komisija ir atbildīga par visu administratīvo jautājumu izskatīšanu, kas attiecas uz minētās regulas piemērošanu, tā kā Lēmums Nr. 125 ir jāgroza, jo ir nepieciešams ierobežot ļaunprātīgas izmantošanas risku, un tā kā šajā nolūkā jebkurā gadījumā E 101 veidlapas 5. ailē ir jānorāda konkrēts datums; tā kā mūsdienu saimnieciskās dzīves apstākļi rada nepieciešamību rūpniecības, tirdzniecības un lauksaimniecības uzņēmumu darbiniekiem veikt biežus neilgus braucienus uz ārzemēm to uzņēmumu uzdevumā, kas viņus nodarbina; tā kā šādos gadījumos ir sarežģīti savlaicīgi, pirms izbraukšanas, iegūt uzziņu par piemērojamiem tiesību aktiem no tās valsts izraudzītajām iestādēm, kurā ir uzņēmums ir reģistrēts; tā kā ir iemesls procedūru, saskaņā ar kuru izsniedz uzziņu par piemērojamiem tiesību aktiem, padarīt elastīgāku, lai nodrošinātu to, ka apdrošinātā persona sev līdzi ved dokumentu, kas apliecina, ka vienā no dalībvalstīm tā uzturas saistībā ar darbu un ka uz to joprojām attiecas tās valsts tiesību akti, kurā atrodas uzņēmums, kas viņus nodarbina, IR PIEŅĒMUSI ŠĀDU LĒMUMU. 1. Norīkošanai darbā uz laikposmu, kas nepārsniedz trīs mēnešus, Regulas (EEK) Nr. 574/72 11. panta 1. punktā minētā iestāde pēc lūguma var izsniegt uzņēmumiem sērijas numuru saturošas E 101 veidlapas eksemplārus, kuros tā aizpilda vienīgi 5. aili. 2. Uzņēmums aizpilda divus veidlapas eksemplārus. Vienu eksemplāru nodod darba ņēmējam pirms tā izbraukšanas un otru 24 stundu laikā nosūta tās valsts izraudzītajai iestādei, kurā uzņēmums ir reģistrēts. 3. Šis lēmums, kas aizstāj Lēmumu Nr. 125, stājas spēkā nākamā mēneša pirmajā dienā pēc tā publicēšanas Eiropas Kopienu Oficiālajā Vēstnesī. Administratīvās komisijas — priekšsēdētājs S. Pinto Pizarro --------------------------------------------------
Oficiālais Vēstnesis L 016 , 25/01/1993 Lpp. 0022 - 0023

Speciālizdevums somu valodā: Nodaļa 3 Sējums 48 Lpp. 0039

Speciālizdevums zviedru valodā: Nodaļa 3 Sējums 48 Lpp. 0039



Komisijas Lēmums (1992. gada 11. decembris), ar ko apstiprina dažus apstrādes veidus, kuri kavē patogēno mikroorganismu attīstību gliemenēs un jūras gliemežos (93/25/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības prasības attiecībā uz zvejniecības produktu ražošanu un laišanu tirgū [1], un jo īpaši tās pielikuma IV nodaļas IV daļas 2. punktu, tā kā gliemenes un jūras gliemeži, kas iegūti apgabalos, kas minēti Padomes 1991. gada 15. jūlija Direktīvas 91/492/EEK pielikuma I nodaļas 1. punkta b) un c) apakšpunktā, ar ko nosaka veselības prasības attiecībā uz dzīvu gliemeņu audzēšanu un laišanu tirgū [2], var radīt apdraudējumu patērētāju veselībai, ja tos pienācīgi neapstrādā; tā kā Spānija un Apvienotā Karaliste ierosina tādus apstrādes veidus, kas kavē patogēnu attīstību gliemenēs un jūras gliemežos; tā kā šādas apstrādes ir piemērotas, lai nodrošinātu produktu veselību, un tādēļ nav vajadzības tos iepriekš attīrīt vai pārlasīt; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Ar šo pantu apstiprina šā lēmuma pielikumā noteiktos apstrādes veidus, kas kavē patogēno mikroorganismu attīstību gliemenēs un jūras gliemežos, kuri iegūti Direktīvas 91/492/EEK pielikuma I nodaļas 1. punkta b) un c) apakšpunktā minētajos apgabalos un pirms laišanas tirgū nav pārlasīti vai attīrīti. 2. pants Šis lēmums ir adresēts dalībvalstīm. Briselē, 1992. gada 11. decembrī Komisijas vārdā — Komisijas loceklis Ray Mac Sharry [1] OV L 268, 24.9.1991., 15. lpp. [2] OV L 268, 24.9.1991., 1. lpp. -------------------------------------------------- PIELIKUMS A. Sterilizācija Gliemenes un jūras gliemežus var sterilizēt hermētiski noslēgtā traukā, kas atbilst Direktīvas 91/493/EEK pielikuma IV nodaļas IV daļas 4. punkta prasībām. B. Citi termiskās apstrādes veidi Nesaldētas gliemenes un jūras gliemežus čaulā var apstrādāt, izmantojot vienu no šādiem apstrādes veidiem: 1) - iegremdējot verdošā ūdenī līdz gliemju audu masas iekšējā temperatūra sasniedz vismaz 90 °C; - minētās minimālās temperatūras uzturēšana vismaz 90 sekundes; 2) - termiskā apstrāde slēgtā traukā, kas ilgst trīs līdz piecas minūtes, - 120 līdz 160 °C temperatūrā, - 2 līdz 5 kg/cm2 spiedienā, kam seko gliemju atbrīvošana no gliemežvākiem un atdzesēšana līdz to temperatūra audu masā sasniedz –20 °C. --------------------------------------------------
Oficiālais Vēstnesis L 188 , 08/07/1992 Lpp. 0037 - 0038

Speciālizdevums somu valodā: Nodaļa 3 Sējums 43 Lpp. 0065

Speciālizdevums zviedru valodā: Nodaļa 3 Sējums 43 Lpp. 0065



Komisijas lēmums (1992. gada 3. jūnijs) par datorizētu ziņu saņemšanu no vietējām Animo vienībām (92/341/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1990. gada 26. jūnija Direktīvu 90/425/EEK par veterinārām un zootehniskām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu [1], kurā jaunākie grozījumi izdarīti ar Direktīvu 91/628/EEK [2], un jo īpaši tās 20. panta 3. punktu, tā kā 1991. gada 19. jūlijā Komisija pieņēma Lēmumu 91/398/EEK par datorizētu tīklu, kas savieno veterinārās iestādes (Animo) [3], un 1992. gada 21. februārī — Lēmumu 92/175/EEK, ar ko nosaka Animo datorizētā tīkla vienību sarakstu un identitāti [4]; tā kā, lai nodrošinātu Animo tīkla vienmērīgu darbību, jāparedz datorizētas sistēmas noteikumi, kas ļauj galamērķa vienību identificēt via pasta galamērķiem; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Katra dalībvalsts līdz 1992. gada 15. jūnijam datorizētā veidā, kā parādīts pielikumā, nosūta Komisijai pasta galamērķu sarakstu alfabētiskā kārtībā. Katram pasta galamērķim pievieno tam atbilstošās vietējās vienības identifikācijas numuru. 2. Pamatojoties uz dalībvalstu saskaņā ar 1. punktu nosūtītajiem datiem, Komisija datorizētā veidā, kas jāpievieno pieteikumam programmatūrai, kā noteikts Lēmuma 91/398/EEK 2. panta 2. punktā, Kopienai kopumā nosaka pasta galamērķu apkopojumu, kuriem pievieno vietējo vienību identifikācijas numurus, un šo apkopojumu nosūta dalībvalstīm. 3. Komisija regulāri atjaunina 2. punktā minēto apkopojumu, ņemot vērā dalībvalstu nosūtītos datus. 2. pants Šis lēmums ir adresēts dalībvalstīm. Briselē, 1992. gada 3. jūnijā Komisijas vārdā — Komisijas loceklis Ray Mac Sharry [1] OV L 224, 18.8.1990., 29. lpp. [2] OV L 340, 11.12.1991., 17. lpp. [3] OV L 221, 9.8.1991., 30. lpp. [4] OV L 80, 25.3.1992., 1. lpp. -------------------------------------------------- PIELIKUMS Tā ieraksta formāta apraksts, kurā ir jāievada informācija, kas ir vajadzīga datorizētu ziņu saņemšanai no vietējām Animo vienībām Apgabala apraksts | Garums | Formāts | 1.Pasta galamērķa "apraksts"Beļģijai: "Commune"Dānijai: "By"Vācijai: "Gemeinde"Grieķijai: "Nomos"Spānijai: "Municipio"Francijai: "Département"Īrijai: "County"Itālijai: "Commune"Luksemburgai: "Pays"Nīderlandei: "Gemeenten"Portugālei: "Freguesia"Apvienotajai Karalistei: "Post town" | 44 | rakstu zīmes | 2.Pasta indekss (attiecīgā gadījumā) | 6 | rakstu zīmes | 3.Vietējās veterinārās vienības kods saskaņā ar Lēmumu 92/175/EEK | 7 | rakstu zīmes | Vajadzīgie parametri: Diskete 3,5 collu formātā ar 720 K vai 1,44 MB ietilpību. Datne ASCII formātā. --------------------------------------------------